**A büntetés-végrehajtás országos parancsnokának**

**37/2017. (III. 10.) OP**

***s z a k u t a s í t á s***

***a büntetés-végrehajtási szervezet Rendszeresítési Szabályzatának
kiadásáról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - figyelemmel a Belügyminisztérium Rendszeresítési Szabályzatáról szóló 18/2011. (VI. 30.) BM utasítás 43.§-ában meghatározottakra - a büntetés-végrehajtási szervezet Rendszeresítési Szabályzatának kiadásáról a következő szakutasítást adom ki.

**I.**

**Általános szabályok**

1. A szakutasítás hatálya kiterjed a Büntetés-végrehajtás Országos Parancsnokságra (a továbbiakban: BVOP), valamint a bv. intézetekre, intézményekre és a fogvatartottak fogalakoztatására létrehozott gazdasági társaságokra (a továbbiakban: bv. szervek).
2. A bv. szervek a rendszeresítési kötelezettség alá tartozó technikai eszközök és anyagok vonatkozásában kizárólag a Belügyminisztérium, illetve a BVOP által rendszeresített termékeket szerezhetik be és alkalmazhatják szolgálati feladataik ellátása során.
3. A rendszeresítési eljárások lefolytatásával, a rendszeresített és a rendszerből kivont termékek nyilvántartásával kapcsolatos feladatokat a BVOP Műszaki és Ellátási Főosztály (a továbbiakban: MEF) vezetője végzi.

**II.**

**Rendszeresítési, alkalmazásba vételi és használatbavételi eljárás szabályai**

1. A rendszeresítési alkalmazásba vételi és használatba vételi eljárás során vizsgálni kell a termék büntetés-végrehajtás feladatrendszerében való alkalmazhatóságát, a működtetett rendszerekbe történő integrálhatóságát és az egyéb felszerelésekkel való együtthasználhatóságát.
2. A rendszeresítési alkalmazásba vételi és használatba vételi eljárás megkezdését a BVOP szolgálatai vagy főosztályai javasolhatják a MEF vezetőjénél (1. melléklet).
3. Az eljárás megindításához az alábbi, hiánytalan dokumentumokat kell csatolni:
4. részletes műszaki leírást a működési jellemzők számszerű adatainak megadásával,
5. a jogszabályi vagy szabványelőírásoknak való megfelelést és biztonságosságot igazoló iratokat (például: gyártói megfelelőségi nyilatkozat, típustanúsítvány, egyéni védőeszköz esetében EK megfelelőségi nyilatkozat, EK típustanúsítvány, Tűzvédelmi Megfelelőségi Tanúsítvány),
6. vizsgálati eredményeket feltüntető jegyzőkönyvet,
7. a rendszeresítendő/alkalmazásba venni kívánt eszköz mintadarabját (ha a mintadarab nem mellékelhető és a termék fizikai paraméterei, jogi előírások ezt lehetővé teszik, videót, fényképeket, rajzokat tartalmazó ismertetőt),
8. használatra, karbantartásra, felülvizsgálatra, alkalmazási korlátozásokra is kiterjedő alkalmazástechnikai tájékoztatót,
9. egyéb közlendőt.
10. A felsorolt dokumentumok benyújtási kötelezettsége alól egyedi esetben a MEF vezetője adhat felmentést.
11. A javaslatot a MEF nyilvántartásba veszi, az esetlegesen hiányzó dokumentumok pótlására felszólítja a kezdeményezőt. A hiányzó iratok pótlólagos benyújtására a felszólítástól számított 10 munkanap áll a javaslatot benyújtó szolgálat vagy főosztály rendelkezésére. Amennyiben a javaslatot benyújtó nem tesz eleget a hiánypótlásra történő felszólításnak, a rendszeresítési eljárásra vonatkozó javaslat elutasításra kerül.
12. Az eljárás megindításáról a MEF tájékoztatja a Belügyminisztérium Műszaki Főosztályát(továbbiakban: BM MFO).
13. A MEF vezetője a rendszeresíteni, használatba venni, és alkalmazni kívánt szakanyag beszerzésében, alkalmazásában érintett szolgálatok, főosztályok vezetői által kijelölt szakembereiből álló rendszeresítési bizottságot állít fel (2. melléklet).
14. A bizottság ellenőrzi, hogy a rendszeresítéshez, a használatba vételhez és az alkalmazásba vételhez szükséges dokumentációk és az eljárást kezdeményező iratok rendelkezésre állnak-e.
15. A bizottság szüksége esetén meghatározza a csapatpróba vagy próbahasználat végrehajtásának módját, helyszínét, idejét, időtartamát.
16. A rendszeresítési bizottság
17. értékeli a rendelkezésére álló és benyújtott dokumentációt, az előírásoknak való megfelelést a próbahasználat, illetve a csapatpróba eredményét (3. melléklet),
18. javaslatot tesz az eljárás alá vont termék BVOP általi rendszeresítésére, alkalmazására, használatba vételre vagy a javaslat elutasítására (4. melléklet),
19. amennyiben a rendszeresítésre, alkalmazásra, használatba vételre tesz javaslatot, meghatározza a használat feltételeit, módozatát, valamint minősítését.

A minősítés lehet:

ca) „általános minősítésű”: a rendszeresített termék korlátozás nélkül felhasználható és alkalmazható a rendszeresítési eljárásban engedélyezett feladat végrehajtásra,

cb) „korlátozott minősítésű”: a rendszeresített termék meghatározott feltételek mellett vehető igénybe;

1. meghatározza a rendszeresítésre javasolt termék rendszerben tartásának időtartamát, amely:

da) határozatlan idejű, vagy

db) határozott idejű lehet.

1. A rendszeresítési bizottság javaslata alapján a MEF elkészíti a „Rendszeresítési jegyzőkönyv”-et, melyet a gazdasági és informatikai, valamint a biztonsági és fogvatartási helyettes egyetértésével, jóváhagyásra felterjeszt az országos parancsnok részére. (5. melléklet)
2. A rendszeresítési engedély megadásáról, a rendszeresített termék nyilvántartásba vételéről a MEF vezetője tájékoztatja az eljárás kezdeményezőjét, a bv. szerveket, valamint a termék forgalmazóját, vagy gyártóját.

**III.**

**Csapatpróba, próbahasználat**

1. A próbahasználatot vagy a csapatpróbát a rendszeresítési bizottság javaslata alapján az országos parancsnok gazdasági és informatikai helyettese rendeli el.
2. A csapatpróba vagy próbahasználat lefolytatásához szükséges terv elkészítése a rendszeresítési javaslatot benyújtó szolgálat vagy főosztály feladata.
3. A bv. szerveket csapatpróba végrehajtásáért a MEF vezetője a felelős.
4. A rendszeresítési eljárás megkezdését javasló szolgálat vagy főosztály figyelemmel kíséri a próba előírás szerinti elvégzését, az erről készült jegyzőkönyvet, szakmai állásfoglalásával együtt, a megadott határidőre felterjeszti a MEF vezetőjének.
5. A csapatpróba vagy próbahasználat lefolytatásához a terméknek rendelkeznie kell külön jogszabályban meghatározott hatósági, szakhatósági engedéllyel, bizonyítvánnyal.
6. A próbahasználat vagy csapatpróba megkezdése előtt a végrehajtó személyi állományt - indokolt esetben a gyártó, illetve forgalmazó szakembere közreműködésével - kiképzésben és rendkívüli munkavédelmi oktatásban kell részesíteni. Szükség esetén a próba időtartamára külön alkalmazási (kezelési és karbantartási) utasítás kerül kiadásra.
7. Az eszközök próbahasználata, csapatpróbája legalább két bv. szerv bevonásával történik. A csapatpróbába bevont személyeknek rendelkezniük kell szakirányú szakmai végzettséggel. A rendszeresítés kizárólag eredményes próbahasználat vagy csapatpróba után engedélyezhető, melynek értékelése személyenként történik (6. melléklet).
8. A rendszeresítés és alkalmazásba vétel során felhasználhatóak a hazai társ fegyveres szervnél rendszerben lévő termékek, ha ahhoz a meghatározott minősítések és tanúsítványok hitelt érdemlően, hiánytalanul a BVOP rendszeresítési bizottsága részére átadásra kerülnek. Viszonosság, vagy a két szerv közötti megállapodás alapján a belügyi szervnél rendszerben lévő szakanyag dokumentációi is átadhatók.

**IV.**

**A technikai eszközök és egyéb rendszeresített felszerelések,**

**anyagok rendszerből való kivonása**

1. A rendszerből való kivonás a szolgálatok vagy főosztályok javaslatára történik.
2. A javaslatban szerepelnie kell a kivonás szakmai, technikai és gazdasági indoklásának.
3. A termék kivonására bizottságot kell felállítani a rendszeresítési bizottság mintájára (2. melléklet).
4. A termék kivonását a bizottság értékelése alapján (3. melléklet) a MEF vezetője kezdeményezi (7. melléklet).
5. A kivont termék további alkalmazására az alábbi kategóriák egyikének megjelölésével kell javaslatot tenni:
6. a rendszeresített termék azonnali kivonásra kerül, amennyiben a termék biztonságosságát igazoló iratát az arra jogosult szerv visszavonta,
7. a termék meghatározott ideig vagy selejtezésig még készenléti célra alkalmazható,
8. a termék meghatározott ideig vagy selejtezésig még gyakorlási célra alkalmazható.
9. Az országos parancsnok gazdasági és informatikai, valamint a biztonsági és fogvatartási helyettesének egyetértésével felterjesztett jelentés alapján a rendszerből történő kivonást az országos parancsnok hagyja jóvá (8. melléklet).
10. A termék rendszerből való kivonásáról a MEF vezetője tájékoztatja és a bv. szervek vezetőit.

**V.**

**Záró rendelkezések**

1. Ez a szakutasítás a kiadása napján lép hatályba.
2. Hatályát veszti abüntetés-végrehajtásszervezet Rendszeresítési Szabályzatának kiadásáról szóló 1-1/47/2011. (XI. 21.) OP szakutasítás.

 **Dr. Tóth Tamás bv. vezérőrnagy**

 **országos parancsnok**

Mellékletek:

1. számú melléklet: [Javaslat a rendszeresítési/használatbavételi eljárás megkezdésére](http://bv.gov.hu/admin/download/5/7d/b1000/2017_37szu-m01.docx)

2. számú melléklet: [A BVOP szakfőosztálya által kijelölt, rendszeresítési eljárásban részt vevő bizottsági tagok adatai](http://bv.gov.hu/admin/download/6/7d/b1000/2017_37szu-m02.docx)

3. számú melléklet: [Rendszeresítési bizottság értékelése](http://bv.gov.hu/admin/download/7/7d/b1000/2017_37szu-m03.docx)

4. számú melléklet: [Rendszeresítési javaslat](http://bv.gov.hu/admin/download/8/7d/b1000/2017_37szu-m04.docx)

5. számú melléklet: [Rendszeresítési jegyzőkönyv](http://bv.gov.hu/admin/download/9/7d/b1000/2017_37szu-m05.docx)

6. számú melléklet: [Értékelő jegyzőkönyv a próbahasználatról, csapatpróbáról](http://bv.gov.hu/admin/download/a/7d/b1000/2017_37szu-m06.docx)

7. számú melléklet: [Rendszerből való kivonás](http://bv.gov.hu/admin/download/b/7d/b1000/2017_37szu-m07.docx)

8. számú melléklet: [Rendszerből, alkalmazásból való kivonás](http://bv.gov.hu/admin/download/c/7d/b1000/2017_37szu-m08.docx)